cyanic-selkie/wikianc huggingface dataset:
এ. এ. মারুফ সাকলান
জন্ম ও প্রাথমিক জীবন
এ এ মারুফ সাকলানের জন্ম ৩ মে ১৯৪৪ সালে নীলফামারী জেলার কিশোরগঞ্জ উপজেলার বাজে ডুমুরিয়া গ্রামে। তিনি মরহুম আইনুদ্দিন সাকলানের বড় ছেলে। পাঞ্জাব বিশ্ববিদ্যালয় থেকে স্নাতক ডিগ্রি অর্জন করে তিনি পাকিস্তান মিলিটারি একাডেমির প্রশিক্ষণপ্রাপ্ত একজন সামরিক কর্মকর্তা হিসেবে কর্মজীবন শুরু করেন।
রাজনৈতিক ও কর্মজীবন
সামরিক বাহিনীর চাকরি থেকে অবসর গ্রহণের পর ১৯৮৯ সাল থেকে তিনি বাংলাদেশ আওয়ামী লীগে যোগদান করেন এবং ২০০৮ সালে নবম জাতীয় সংসদ নির্বাচনে নীলফামারী-৪ আসনে  (সৈয়দপুর-কিশোরীগঞ্জ আংশিক) মহাজোট থেকে বাংলাদেশ আওয়ামী লীগের হয়ে সংসদ সদস্য নির্বাচিত হয়ে ছিলেন। নবম সংসদে প্রবাসী কল্যাণ ও বৈদেশিক কর্মসংস্থান মন্ত্রণালয় সম্পর্কিত স্থায়ী কমিটির সদস্য ছিলেন তিনি।
মৃত্যু
কর্নেল (অব.) এ.এ. মারুফ সাকনাল দীর্ঘদিন বার্ধক্যজনিত বিভিন্ন রোগে ভুগের পর ১৮ এপ্রিল ২০১৭ মঙ্গলবার সকাল সাড়ে ১০টায় ঢাকায় সম্মিলিত সামরিক হাসপাতালে(সিএমএইচ) তিনি মারা যান। মৃত্যুকালে তার বয়স হয়েছিল ৭৩ বছর। মৃত্যুকালে তিনি ১ ছেলে, ১ মেয়ে ছাড়াও অসংখ্য গুনগ্রাহী রেখে গেছেন। ঢাকা সেনানিবাসে তার প্রথম জানাযা হয় এবং সংসদ ভবনে দ্বিতীয় জানাযা শেষে রাষ্ট্রীয় মর্যাদায় বনানী কবরস্থানে তার দাফন সম্পন্ন হয়।
ললিতা
ললিতা ভ্লাদিমির নাবোকভের লেখা একটি ইংরেজি উপন্যাস। প্রথমে লেখক ইংরেজি ভাষায় উপন্যাসটি রচনা করেন, ১৯৫৫ সালে প্যারিসে এবং ১৯৫৮ সালে নিউইয়র্কে উপন্যাসটি প্রকাশিত হয়। তারপর লেখক এটিকে রুশ ভাষায় আনুবাদ করেন। বিতর্কিত উপন্যাস হওয়ার কারণে বইটি আন্তর্জাতিক খ্যাতি লাভ করেছে।
ললিতা ছিল বিংশ শতাব্দী সাহিত্যের ইতিহাসে সবচেয়ে বিতর্কিত উপন্যাস। ১৯৬২ সালে স্ট্যানলি কুবরিক বইটি নিয়ে একটি চলচ্চিত্র তৈরী করেন। সিনেমাটি অসাধারণ একটি ক্লাসিক। পরে ১৯৯৭ সালে সিনেমাটির পুনঃনির্মাণ হয় যাতে ডোমিনিক সোয়াইন এবং জেরেমি আয়রন্স অসামান্য অভিনয় করেন।
কাহিনী সংক্ষেপ
একজন বিবাহিত মধ্যবয়স্ক পুরুষের সাথে একটি ১২ বছর বয়সী বালিকার অসম ভালবাসার ঘটনা হল এই উপন্যাসটির মুখ্য উপাদান। ললিতার মূল চরিত্র ডলারেস হেইজ একটি কিশোরী মেয়ে। বাড়িতে পেয়িং গেস্ট হিসেবে থাকতে আসা প্রফেসর হামবার্টটের প্রতি আকৃষ্ট হয়। প্রফেসর একসময় মেয়েটির প্রেমে পড়েন। ঘটনা বদলে যায় যখন ডলারেজের বিধবা মাও প্রফেসরের প্রেমে পড়ে এবং রীতিমতো বিয়ে করতে বাধ্য করে। একসময় প্রফেসরের তার মেয়ের প্রতি ভালবাসার কথা জানতে পেরে তিনি অত্যন্ত কষ্ট পান এবং কার এক্সিডেন্টে মারা যান। পরে প্রফেসর এবং ডলারেস হেইজকে নিয়ে কাহিনী আবর্তিত হয়। ডলারেস একজন অত্যন্ত সুদর্শনা এবং আকর্ষণীয় কিশোরী। তবে সে প্রফেসরের প্রেমে পড়েছিলো তা বলা যায় না। কিন্তু প্রফেসর ডলারেসের প্রেমে পড়েছিলেন এবং ডলারেস প্রফেসরের শারীরিক সংগ ভালবাসত।কাহিনি শেষে একটি হৃদয়বিদারক দিকে মোড় নেয়। এটি অন্যতম সেরা ক্লাসিক প্রেমকাহিনী।
প্রথম প্রকাশ
১৯৫৫ সালে প্যারিসের অলিম্পিয়া প্রেস প্রথম ললিতা উপন্যাসটি দুই খণ্ডে পেপারব্যাক সংস্করনে প্রকাশ করে। বইটি ৬৯ টি অধ্যায়ে বিভক্ত। পৃষ্ঠা সংখ্যা ছিল ৩৩৬টি।
পটভূমী
আমি তোমাকে ভালোবাসি। যেরকম কিছু জিনিসকে ভালোবাসতে হয় গোপনে, আত্মার মধ্য দিয়ে আর হৃদয়ের অভ্যন্তরে।
-পাবলো নেরুদা ললিতা ঠিক এমনই একটা প্রেমের গল্প। যাকে অনুভব করতে হয় আত্মা দিয়ে, লুকিয়ে রাখতে হয় অন্ধকারে আর হৃদয়ের অভ্যন্তরে!
ললিতা ভ্লাদিমির নাবোকভে র লেখা একটি ইংরেজি উপন্যাস। প্রথমে লেখক ইংরেজি ভাষায় উপন্যাসটি রচনা করেন, ১৯৫৫ সালে প্যারিসে এবং ১৯৫৮ সালে নিউইয়র্কে উপন্যাসটি প্রকাশিত হয়। তারপর লেখক এটিকে রুশ ভাষায় আনুবাদ করেন। বিতর্কিত উপন্যাস হওয়ার কারণে বইটি আন্তর্জাতিক খ্যাতি লাভ করেছে। একজন বিবাহিত মধ্যবয়স্ক পুরুষের সাথে একটি ১২ বছর বয়সী বালিকার যৌন সংসর্গের ঘটনা হল এই উপন্যাসটির মুখ্য উপাদান।
ললিতা ছিল বিংশ শতাব্দী সাহিত্যের ইতিহাসে সবচেয়ে বিতর্কিত উপন্যাস। ১৯৬২ সালে স্ট্যানলি কুবরিক বইটি নিয়ে একটি চলচ্চিত্র তৈরী করেন। ১৯৯৭ সালে আরেকটি  চলচ্চিত্র হয় একই শিরোনামে।
চল্লিশ বছর বয়সের এক মধ্যবয়সী পুরুষের চিন্তা চেতনা কামনায় বারো বছরের এক বালিকা।  আবার যার সাথে সে রাত কাটানোর স্বপ্ন দেখছে যাকে সে কাছে পেতে চাইছে সে মেয়েটির বাবা! কি চমকে যাচ্ছেন? গা রি রি করছে! তাহলে আপনার জন্য অপেক্ষা করছে আরো চমক! “মেয়েটি তার অথাৎ মেয়েটির বাবা স্বপ্ন দেখছে  মেয়েটিকে একান্ত করে কাছে পাবার!
ললিতা প্রকাশিত হয় ১৯৫৫ সালে। প্রকাশের পর থেকেই ললিতা তর্ক এবং বিতর্কের অবস্থান করছে। বইটি নিয়ে একটি সিনেমাও তৈরি হয়েছে যা বহুল সমাদৃত হয়েছে।
এক প্রফেসরের জবানিতে বইটি লেখা যার নাম হামবার্ট হামবার্ট বলে উপন্যাসে আমরা দেখতে পাই। লেখক খুব ছোটবেলায় তার খেলার সাথী আন্নাবেলের প্রেমে পরে। আন্নাবেল তার প্রতিবেশী। কিছুদিন পর আন্নাবেল এর পরিবার অন্য জায়গায় শিফট করে এবং তারও কিছুদিন পর আন্নাবেল মারা যায়।
লেখক মানে গল্পের নায়ক প্রফেসর মোটামুটি ধনী পরিবারের সন্তান। মধ্যবয়সে  কাজের খাতিরে ভিন্ন জায়গায় শিফট হলে তার দেখা হয় ললিতার সাথে। ললিতাদের বাড়ি সে থাকতে আসে ভাড়াটে হিসেবে। আন্নাবেলের পর অনেকদিন পর হামবার্ট হামবার্ট সত্যিকারের প্রেমে পরে। ললিতার মাঝে সে হারানো আন্নাবেল কে খুঁজে পায়। সে তার অবদমিত কামনার কথা ললিতাকে নিয়ে লিখে রাখে ডায়রিতে। আর এই ডায়েরিই হচ্ছে ললিতা উপন্যাসের চিত্রনাট্য। ললিতা ছোট বারো বয়সের বালিকা ডোলারস এর ছন্দনাম। লেখক আদর করে তার ডায়রিতে ডোলারসকে ললিতা বলে ডাকে এবং এই ললিতাকে জুড়েই ললিতা উপন্যাস লেখা হয়েছে!"জীবন খুব ছোট। মাত্র কয়েক কদম এর পথ চলা। খুবই ছোট যাত্রা আমাদের। কিন্তু এই ছোট যাত্রাকে স্মরণীয় করো আর তা এখনই! এই ক্ষণে! যেভাবে আছো সেইভাবেই চলে আসো। অতঃপর আমরা বাস করবো সুখে শান্তিতে-এই ক্ষণস্থায়ী জীবনে!"ললিতাকে কাছে পাওয়ার জন্য সে বিয়ে করে ললিতার মাকে! প্রথমে হামবার্ট যদিও বিয়ে করতে চায় না তাকে ললিতার জন্য বাধ্য হয়ে তার মা শালর্টকে সে বিয়ে করে।ললিতার বিধবা মা একদিন কথায় কথায় আলাপ করে যে ললিতাকে বাড়ি থেকে দূরে পাঠাবে পড়াশোনা করার জন্য। ললিতাকে যেন বাড়ি থেকে দূরে পাঠানো না হয় তার জন্য হার্মবাট অনিচ্ছা থাকার পরেও বিয়ে করে ললিতার মাকে। ললিতার মা খেয়াল করে হামবার্ট গোপনে ডায়েরি লিখে। ডায়েরিতে কি আছে জিজ্ঞেস করলে হামবার্ট  এড়িয়ে যায়। একদিন হামবার্টকে না বলে ললিতার মা ডায়েরি পড়ে ফেলে। সে সব জেনে যায় এবং খেপে যায়। ললিতা সেসময়টাতে বাড়িতে ছিলনা। সব জানার পর ললিতাকে নিয়ে চলে যাবে বলে মনস্থির করে এবং সে রাগে দুঃখে অপমানে ঘর থেকে বের হয়ে যায়। হামবার্ট বাধা দিতে চায় কিন্তু তার পথে ললিতার মা দুর্ঘটনায় মারা যায়।
ললিতা পড়ে আমার মনে হয়েছে এটা আধুনিক যুগের শেইক্সপেরিয়ান ট্রাজেডি। এই প্রেম কে কি প্রেম বলা যাবে নাকি অবদমিত যৌন আকর্ষণের ফল বলবো। আমার খুব প্রিয় এক শিক্ষক একবার বলেছিলেন যে সবসময় সবকিছু বিচার করা ঠিক না। আমারো তাই মনে হয় ললিতা একটা চমৎকার শিল্প। আমরা এই চমৎকার শিল্পকে পড়ার মাধ্যমে উপভোগ করবো এর মধ্যেই সাহিত্যের সার্থকতা নিহিতার্থ।
ললিতা থেকে আমার খুব প্রিয় কিছু লাইন পাঠকদের জন্য আমি  এখানে তুলে ধরছি। আশা করি আপনাদের ভালো লাগবে"Life is short. From here to that old car you know so well there is a stretch of twenty, twenty-five paces. It is a very short walk. Make those twenty-five steps. Now. Right now. Come just as you are. And we shall live happily ever after."জীবন খুব ছোট। মাত্র কয়েক কদম এর পথ চলা। খুবই ছোট যাত্রা আমাদের। কিন্তু এই ছোট যাত্রাকে স্মরণীয় করো আর তা এখনই! এই ক্ষণে! যেভাবে আছো সেইভাবেই চলে আসো। অতঃপর আমরা বাস করবো সুখে শান্তিতে-এই ক্ষণস্থায়ী জীবনে!
তথ্যসূত্র
বনচণ্ডাল
বনচণ্ডাল (Telegraph plant) Codariocalyx motorius হচ্ছে একটি শব্দকাতর উদ্ভিদ। বাংলাদেশে শব্দকাতর উদ্ভিদ এই একটিই। তুড়ি বাজালেই এই উদ্ভিদের ছোট পাতা গুলো নড়তে থাকে। তাই হয়তো এর নাম তুরুক চণ্ডাল। এই ঘটনা টা সকালের দিকে ভাল দেখা যায়। আলো বাড়ার সাথে সাথে হয়তো এর সেনসিটিভিটি কমতে থাকে। ২ রকমের এই উদ্ভিদ দেখা যায়, কমলা আর হাল্কা বেগুনি ফুলের তবে পাতার গঠন একই। এর আরো একটি নাম হচ্ছে গোরাচান্দ।
২০১৪-এর যাদবপুর বিশ্ববিদ্যালয় ছাত্র আন্দোলন
২০১৪ সালের 'হোক কলরব' আন্দোলন বা যাদবপুর বিশ্ববিদ্যালয়ে শুরু হওয়া ছাত্র আন্দোলন শুরু হয় ভারতের কলকাতা শহরের যাদবপুর বিশ্ববিদ্যালয়ে সেপ্টেম্বরের ১৩ তারিখে। যাদবপুর বিশ্ববিদ্যালয়ের এক ছাত্রী ঐ বিশ্ববিদ্যালয়েরই কিছু ছাত্রের বিরুদ্ধে তার উপর শ্লীলতাহানির অভিযোগ আনলে বিশ্ববিদ্যালয় কর্তৃপক্ষ সেই অভিযোগের যথাযথ মর্যাদা দেননি বলে জানা যায়। কর্তৃপক্ষের কাছে এই ঘটনার নিরপেক্ষ বিচারের দাবি নিয়ে প্রতিবাদে এগিয়ে আসেন বিশ্ববিদ্যালয়ের একদল ছাত্রছাত্রী। এরপর তাদের এই ধারাবাহিক বিক্ষোভ ও অবস্থানের খবর ধীরে ধীরে ছড়িয়ে পড়তে থাকে ফেসবুক এবং অন্যান্য সোশাল মিডিয়ায়, যেখানে প্রতিবাদজনিত যাবতীয় সংবাদ পর্যায়ক্রমিক ভাবে সম্প্রচারিত হতে থাকে #হোক কলরব (#hokkolorob) হ্যাশট্যাগের সাথে। সেপ্টেম্বরের ১৬ তারিখ অব্দি ঘটতে থাকা ধারাবাহিক বিক্ষোভের পরও সমঝোতার সিদ্ধান্তে না-পৌঁছনো গেলে উপাচার্য সহ বিশ্ববিদ্যালয়ের বেশ কিছু অধ্যাপককে ঘেরাও করেন বিক্ষুব্ধ ছাত্রছাত্রীদের দল।
বনচণ্ডাল
সমনাম
C. motorius-এর আছে অনেকগুলো বিবেচনাযোগ্য সমনাম:
২০১৪-এর যাদবপুর বিশ্ববিদ্যালয় ছাত্র আন্দোলন
১৭ তারিখ মধ্যরাত্রে এই বিক্ষোভ সামলানোর জন্য বিশ্ববিদ্যালয় প্রাঙ্গনে পুলিশের দল আসে এবং নির্মম ভাবে লাঠিচার্জ করে বিক্ষোভকারীদের উপর। পুলিশের লাঠিচার্জের সাথে সাথে তৃণমূল কংগ্রেস কর্মচারীরাও ওইদিন বিশ্ববিদ্যালয়ে প্রবেশ করে ছাত্র দের গায়ে হাত তোলেন বলে জানা যায়। সংঘর্ষে গুরুতর ভাবে জখম হন ৪০ জন ছাত্র, সাথে গ্রেপ্তার করা হয় ৩৭ ছাত্রকে। এই ঘটনা সংবাদমাধ্যম, ফেসবুক এবং সোশাল মিডিয়ায় সম্প্রচারিত হলে প্রতিবাদে ফেটে পড়ে যাদবপুর বিশ্ববিদ্যালয় এবং প্রতিবাদ সংক্রামিত হতে থাকে কলকাতার বিভিন্ন স্কুল কলেজের ছাত্রছাত্রীদের মধ্যে। আন্দোলনে ধীরে ধীরে এগিয়ে আসে দিল্লি, মুম্বাই, হায়দ্রাবাদ, বেংগালুরু সহ ভারতের বিভিন্ন শহরের আপামর ছাত্রসমাজ।  আন্দোলনের ঢেউ এমনকি ছড়াতে থাকে দেশের বাইরেও। অচিরেই 'হোক কলরব' শব্দবন্ধটি হয়ে যায় বিশ্বব্যাপী এক ছাত্র আন্দোলনের মুখে মুখে ফেরা স্লোগান। ১৭ তারিখের পর থেকেই ধারাবাহিক ভাবে নানান মিছিল সংগঠিত হতে থাকে কোলকাতা শহরে, তা বিপুল আকার নেয় ২০ সেপ্টেম্বরের মহামিছিলে। ঐদিন দুপুর ২'টোয় নন্দন থেকে যে মিছিলটি বেরোয় তাতে হাঁটতে দেখা যায় অসংখ্য মানুষকে, কোলকাতা শহরের বিভিন্ন স্কুল কলেজের ছাত্রছাত্রীরা তো বটেই, মিছিলে ওদের সমর্থনে পা মেলান নানা বয়সের ও নানা পেশার মানুষও। মিছিলের শেষে ছাত্রছাত্রীদের মধ্যে থেকে কয়েকজনের প্রতিনিধিদল দল যখন দেখা করেন পশ্চিমবঙ্গের রাজ্যপাল কেশরীনাথ ত্রিপাঠী র সাথে, বাকিরা তখন অবস্থানে বসেন কলকাতার মেয়ো রোডে পুলিশের ব্যারিকেডের মুখে।
বিভিন্ন সংবাদমাধ্যম কর্তৃক প্রচারিত পরিসংখ্যান গুলি থেকে অনুমান করা যায় ঐদিনে মিছিলের জনসমুদ্রে ছিলেন ত্রিশ হাজার থেকে এক লক্ষ মানুষ। বিক্ষুব্ধ মানুষের জোট ঐদিন একসাথে দাবি জানিয়েছিলেন যাদবপুর বিশ্ববিদ্যালয়ে মধ্যরাতে লাঠিচার্জের মত ঘটনার প্রতিবাদে তার যোগ্য বিচার হিসেবে উপাচার্য অভিজিত চক্রবর্তীর পদত্যাগ এবং নির্যাতিতা মেয়েটির শ্লীলতাহানির উপযুক্ত নিরপেক্ষ তদন্ত জন্য।
আন্দোলনের প্রকৃতি
এই আন্দোলনের মূল ধারা কোনও রাজনৈতিক দল দ্বারা প্রভাবিত নয়। লক্ষ্য করার মত বিষয় হল এই যে আন্দোলনের ধারায়, প্রথম দিন থেকেই ছাত্রছাত্রীদের তৈরি অগণিত গান, ছড়া, কবিতা, পথনাটিকাই ছিল এই আন্দোলনের প্রধান হাতিয়ার। স্বভাবতই এই আন্দোলনের সাথে বারংবার তুলনা টানা হয়েছে সত্তরের দশকের ছাত্র আন্দোলনগুলির। সোস্যাল মিডিয়া এবং অন্যান্য অনলাইল কার্যক্রমের মধ্যে দিয়ে গণ-অভ্যুত্থান অবশ্য ইতঃপূর্বে ভারতে খুব বিশেষ দেখা যায়নি।
প্রতিক্রিয়া
যাদবপুর বিশ্ববিদ্যালয়ে শুরু হওয়া এই ছাত্রদের ধারাবাহিক বিক্ষোভ সামান্য কিছুদিনের মধ্যেই রাজ্যব্যাপী এক ছাত্র অভ্যুত্থানের চেহারা নেয়। রাজ্যের বিভিন্ন ছোট-বড় স্কুল কলেজ তো বটেই আন্দোলনে অংশ নেয় দিল্লির জওহরলাল নেহেরু বিশ্ববিদ্যালয়, ইংলিশ আণ্ড ফরেন ল্যাঙ্গোয়েজ ইউনিভার্সিটি, আই আই টি বম্বে, প্রমুখ জাতীয় স্তরের বিশ্ববিদ্যালয়গুলিও। আন্দোলন ক্রমশই দানা বাঁধতে থাকলে পাশে এসে দাঁড়ায় বিদেশের বহু স্থানে ছড়িয়ে ছিটিয়ে থাকা ছাত্রছাত্রীদের দল।
পালঘাটের মাদল
থাম্ব|বাদক মাদল বাজাচ্ছে ডান|থাম্ব| মাদল পালঘাটের মাদল বা মাদ্দলম বা মাধলম (মালায়ালাম: മദ്ദളം) হ'ল কাঁঠাল গাছের কাঠের তৈরি ড্রাম। এটি বাজানোর দুটি দিক রয়েছে, যা চামড়া দিয়ে ঢাকা থাকে এবং প্রতিটি পাশে বিভিন্ন ধরনের শব্দ সৃষ্টি করা যায়। মাদল হ'ল একটি ভারী উপকরণ যা বাদক ব্যক্তির কোমরে ঝুলানো হয় এবং পুরো সময়টা এর বাদককে দাঁড়িয়ে থাকতে হয়। মাদল একটি গুরুত্বপূর্ণ বাদ্যযন্ত্র, বিশেষ করে কেরলের ঐতিহ্যগত ঘাতবাদ্য দল যেমন পঞ্চবাদ্যম, কেলি এবং কথাকলি অর্কেস্ট্রার জন্য।
মাদল নামটি মারধলমের একটি অপভ্রংশ, যার অর্থ চাপ দেয়া। সংস্কৃত ভাষায় একে মারধলম বলে।
আদিবাসী সাঁওতালদের একটি জনপ্রিয় বাদ্যযন্ত্র হল মাদল। এটিও বাংলার অন্যতম প্রাচীন বাদ্যযন্ত্র গুলোর মধ্যে একটি, ষোড়শ শতকের 'গোরক্ষ বিজয়' কাব্যে মাদলের উল্লেখ পাওয়া যায়। ঝুমুর নাচ-গানে এবং আদিবাসী সাঁওতালদের মধ্যে এর ব্যাপক ব্যবহার দেখা হয়।
পূরাণে মাদল
এটি শিব এবং ভগবান পার্বতীর সাথে সাদৃশ্যযুক্ত বলে মাদলকে দেববাদ্যম হিসাবে বিবেচনা করা হয়। এটা বিশ্বাস করা হয় যে, মাদলের কাঠামো দ্বারা সত্যই "শিবশক্তি" স্বরূপের অনুরূপ, যেখানে মাদলের ডান হাতটি শিবের এবং বাম হাতটি পার্বতীর সাথে সাদৃশ্যপূর্ণ।
উপকরণ
মৃদঙ্গের মতো মাদলও মাটির তৈরি, তবে কিছুটা স্থুলাকার। ষাঁড়ের চামড়া দিয়ে এর গোলাকার অংশটি ঢাকা হয় এবং মহিষের চামড়া এগুলি বাঁধার তন্তু তৈরি করতে ব্যবহৃত হয়। কুমোরের বাড়ি থেকে মাটির খোল কিনে আনা হয়। কিনে আনতে হয় চামড়া। তারপর সেই সেই চামড়া পরিষ্কার করে নিয়ে, লাগান হয়।
বাজানো
বাদ্যযন্ত্রটি এর বাদকের নিতম্ব পর্যন্ত ঝুলিয়ে বাজানো হয়। প্রাচীন কালে এটি ঘাড়ে ঝুলিয়ে বাজানো হত এবং এই ধরনটি ১৯২০ এর দশকে মাস্টার ভেঙ্কিচান স্বামী পরিবর্তন করেছিলেন। বাদ্যটির বাম পাশ ডান তালু দিয়ে এবং ডান পাশ বাম তালুতে আঘাত করা হয়। বাজাতে আঙ্গুল এবং তালু ব্যবহার করা হয়। ক্ষত এড়াতে বৃদ্ধাঙ্গুল বাদে ডান হাতের আঙ্গুলগুলিতে কাপড়ের দস্তানা ব্যবহার করা হয়।
সাহিত্যে মাদল
কলামন্দলাম শঙ্কর ওয়ারিয়র, বিখ্যাত মাদল শিক্ষক, কেরলের কলামন্দলামের সহায়তায় ২০০৩ সালে মাদলের উপর "মদদালাম এন্না মঙ্গলালা বৈদ্যম" নামে একটি বই প্রকাশ করেছেন। এই যন্ত্রটি বাজানো এবং বোঝার একমাত্র বিস্তৃত দিক নির্দেশিকা। এটি এই বাদ্যযন্ত্রের বিবর্তন, ইতিহাস, নির্মাণ, রক্ষণাবেক্ষণ, এবং বর্তমান মাদদালাম সম্পর্কিত একটি বিস্তৃত গবেষণা।
ব্যাবিলনের শূন্য উদ্যান
ব্যাবিলনের শূন্য উদ্যান বা ঝুলন্ত বাগান (Hanging Gardens of Babylon) ইরাকের ইউফ্রেটিস নদীর তীরে খ্রিস্টপূর্ব ৬০০ অব্দে নির্মিত হয়। সম্রাট নেবুচাদনেজার সম্রাজ্ঞীর প্রেরণায় এটি নির্মাণ করেন। প্রথমে নির্মাণ করা হয় বিশাল এক ভিত, যার আয়তন ছিল ৮০০ বর্গফুট। ভিতটিকে স্থাপন করা হয় তৎকালীন সম্রাটের খাস উপাসনালয়ের সুবিস্তৃত ছাদে। ভিত্তি স্থাপন করার পর মাটি থেকে এর উচ্চতা দাড়িয়েছিল ৮০ ফুট। এই ভিত্তির উপরেই নির্মিত হয়েছিল বিশ্বের সর্ববৃহৎ এবং বিস্ময়কর পুস্পবাগ। ৪০০০ শ্রমিক রাতদিন পরিশ্রম করে তৈরি করেছিল এই বাগান। বাগান পরিচর্যার কাজে নিয়োজিত ছিল ১০৫০ জন মালী। ৫ থেকে ৬ হাজার প্রকার ফুলের চারা রোপণ করা হয়েছিল এই ঝুলন্ত বাগানে। ৮০ ফুট উচুতে অবস্থিত বাগানের সুউচ্চ ধাপগুলোতে নদী থেকে পানি উঠানো হত মোটা পেচানো নলে সাহায্যে। ৫১৪ খ্রিষ্টাব্দে পার্শ্ববর্তী পারস্য রাজ্যের সাথে এক ভয়াবহ রক্তক্ষয়ী যুদ্ধে এই সুন্দর উদ্যানটি সম্পূর্ণরূপে ধ্বংস হয়ে যায়।।
ব্যাবিলন নামকরণ
মেসোপটেমিয় সভ্যতার মধ্যে এই ব্যাবিলনের সভ্যতা অন্যতম ব্যাবিলনে। ইফ্রেটিস নদীর তীরে গড়ে ওঠা ব্যাবিলন শহরটি ছিলো জাঁকজমকপূর্ণ। চারকোণা এ শহরটি তখন প্রশস্ত প্রতিরক্ষা প্রাচীরে ঘেরা ছিল, যা উচ্চতা এবং প্রশস্তের দিক থেকে ছিলো বিস্ময়কর। শহরের সামনে ছিল মজবুত ও উচু প্রবেশ পথ। আবার শহরের মধ্যে একটি বড়ো স্তম্ভও তৈরি করা হয়েছিল। যার নাম ছিলো ব্যাবিলন টাওয়ার। নামটির সঙ্গে সম্ভবত ব্যাবিলন নামটির সম্পর্ক ছিল।
সম্রাট সারগন ও হামমুরাবি
খ্রিষ্টপূর্ব ২০০০ এর দিকে সুমেরীয় সভ্যতার পতন হলে ব্যাবিলন সে অঞ্চলের শক্তিশালী একটি সাম্রাজ্যে পরিণত হয়। ব্যাবিলনের প্রথম সম্রাট সারগন ছিলেন মোটামুটি সফল, কারণ তিনি ব্যাবিলনের সভ্যতা সমৃদ্ধির শীর্ষে পৌঁছে সম্রাট হামুরাবির সময়ে (১৭৯২ - ১৭৫০ খ্রিষ্টপূর্ব) সুমেরীয় সংস্কৃতি, জ্ঞানবিজ্ঞান উন্নয়ন করেন।
নানোপোলাসার সময়কাল
পরবর্তী কয়েকশ বছর ব্যাবিলনের নিয়ন্ত্রণ চলে যায় বিভিন্ন জাতি গোষ্ঠীর হাতে। হিট্টাইট, অ্যাসিরিয়ান, ক্যাসাইট এবং ক্যালডিয়ান জাতি প্রায় হাজার বছর ব্যাবিলনের ক্ষমতা হরণ করে। তারপর ৬২৫ খ্রিষ্টপূর্বে নানোপোলাসার-এর নেতৃত্বে ব্যাবিলন আবার জেগে ওঠে। তিনি অ্যাসারিয়ানদের রাজধানী নিনেভে দখল করে নেন। তার মৃত্যুর পর তার ছেলে নেবুচাদনেজার ক্ষমতায় আসেন। তিনি ব্যাবিলকে আরো সমৃদ্ধ এবং জাঁকজমকপূর্ণ করে গড়ে তোলেন। তিনি ছিলেন স্থাপত্য ও শিল্পের প্রতি বিশেষভাবে অনুরাগী। তিনি বিভিন্ন যুদ্ধে ধ্বংসপ্রাপ্ত মন্দির, প্রাসাদ ও স্থাপত্য পূনর্নির্মাণ করেন। ব্যাবিলন শহরকে গড়ে তোলেন সুরম্য ও আকর্ষণীয় করে।
দি অ্যাড্‌ভেঞ্চার্স অব অগি মার্চ
দি অ্যাড্‌ভেঞ্চার্স অফ অগি মার্চ (The Adventures of Augie March) সল বেলো রচিত একটি ইংরেজি উপন্যাস যা ১৯৫৩ সালে প্রথম প্রকাশিত হয়। উপন্যাসটির মূল চরিত্র অগি মার্চ নামের এক বালক যে গ্রেট ডিপ্রেশন বা মহামন্দার সময় বেড়ে ওঠে। এই পিকারেস্ক উপন্যাসটি বিল্ডুংসরোমান-এর একটি দৃষ্টান্ত, যাতে বালক থেকে প্রাপ্তবয়স্ক হয়ে ওঠার পথে একজন ব্যক্তির বিকাশ ধারাবাহিকভাবে সাক্ষাৎ, পেশা এবং সম্পর্কের মাধ্যমে তুলে ধরা হয়েছে।
ব্ল্যাক ফিউরি (চলচ্চিত্র)
ব্ল্যাক ফিউরি (Black Fury) হল মাইকেল কার্টিজ পরিচালিত ১৯৩৫ সালের মার্কিন অপরাধমূলক চলচ্চিত্র। মাইকেল এ. মুসমান্নোর ছোটগল্প জ্যান ভলকানিক ও হ্যারি আর. আরভিংয়ের নাটক বহাংক অবলম্বনে চলচ্চিত্রটির চিত্রনাট্য রচনা করেছেন আবেম ফিঙ্কেল ও কার্ল এরিকসন। এতে শ্রেষ্ঠাংশে অভিনয় করেছেন পল মুনি, ক্যারেন মর্লি ও উইলিয়াম গার্গান।
চলচ্চিত্রটি ১৯৩৬ সালে ৮ম একাডেমি পুরস্কার আয়োজনে মুনি দাপ্তরিকভাবে শ্রেষ্ঠ অভিনেতার জন্য একাডেমি পুরস্কারে মনোনীত না হলেও লেখনীর ভোটে দ্বিতীয় স্থান অধিকার করেন, যা সে বছরে অনুমিত ছিল।
সালেম রেশম বস্ত্র
সালাম রেশম বস্ত্র (সালেম ভেনপট্টু নামে খ্যাত) তামিলনাড়ুর সালেম শহরে তৈরি রেশমী পোশাককে বোঝায়। এটি বৌদ্ধিক সম্পত্তি অধিকার সংরক্ষণ বা ভৌগোলিক নির্দেশক (জিআই) মর্যাদা পেয়েছে।
দি আলেক্‌জান্ড্রিয়া কোয়ার্টেট
দি আলেক্‌জান্ড্রিয়া কোয়ার্টেট (The Alexandria Quartet) ব্রিটিশ লেখক লরেন্স ডুরেল-এর লেখা একটি ইংরেজি উপন্যাস চতুষ্টয়। উপন্যাস চারটি ১৯৫৭ থেকে ১৯৬০ সালের মধ্যে প্রকাশিত হয়। এগুলি সমালোচকদের কাছে ও বাণিজ্যিকভাবে---উভয় ক্ষেত্রেই সফল হয়েছিল। বইগুলিতে দ্বিতীয় বিশ্বযুদ্ধের আগে ও চলাকালে মিশরের আলেকজান্দ্রিয়াতে ঘটে যাওয়া কিছু ঘটনা ও সেগুলিতে অংশ নেওয়া চরিত্রদের একটি কাহিনী বর্ণিত হয়েছে।
উপন্যাস চারটি হল:
বালথাজার-এর উপক্রমণিকাতে ডুরেল উল্লেখ করেন যে উপন্যাস চারটিতে আধুনিক প্রেমকে উপজীব্য করে আপেক্ষিকতা, অবিচ্ছিন্নতা এবং কর্তা-কর্ম সম্পর্ক উদ্ঘাটনের চেষ্টা করা হয়েছে। এগুলিতে একই ঘটনাধারা একাধিক মানুষের বিভিন্ন দৃষ্টিভঙ্গি থেকে বর্ণনা করা হয়েছে।
শেরপুর জেলা
শেরপুর জেলা বাংলাদেশের ময়মনসিংহ বিভাগের একটি প্রশাসনিক অঞ্চল। পূর্বে ১৮২৯-২০১৫ পর্যন্ত এটি ঢাকা বিভাগের অন্তর্গত ছিল। শেরপুর জেলার আয়তন ১,৩৬৩.৭৬ বর্গকিলোমিটার। শেরপুর জেলা পূর্বে জামালপুর জেলার একটি মহকুমা ছিল। ১৯৮৪ সালের ২২ ফেব্রুয়ারি এটিকে জেলায় উন্নীত করা হয়। শেরপুর শহর, দেশের রাজধানী ঢাকা থেকে ১৮৩ কিলোমিটার (১১৩.৭ মাইল) উত্তরে অবস্থিত।
ইতিহাস
শেরপুর অঞ্চল প্রাচীনকালে কামরূপা রাজ্যের অংশ ছিল। মুঘল সম্রাট আকবরের শাসনামলে এই এলাকা "দশকাহনিয়া বাজু" নামে পরিচিত ছিল। পুর্বে শেরপুরে যেতে ব্রহ্মপুত্র নদ খেয়া পাড়ি দিতে হত। খেয়া পারাপারের জন্য দশকাহন কড়ি নির্ধারিত ছিল বলে এ এলাকা দশকাহনিয়া নামে পরিচিতি লাভ করে। সপ্তদশ শতাব্দীর প্রথম দিকে ভাওয়ালের গাজী, ঈসা খানের বংশধর থেকে দশকাহনিয়া এলাকা দখল করে নেয়। দশকাহনিয়া পরগনা পরবর্তীতে গাজী বংশের শেষ জমিদার শের আলী গাজীর নামানুসারে শেরপুর নামে নামকরণ করা হয়। ওয়ারেন হেস্টিংস থেকে কর্ণওয়ালিস-এর সময়ে ইস্ট ইন্ডিয়া কোম্পানি এবং স্থানীয় জমিদারদের বিরুদ্ধে ফকির-সন্ন্যাসী বিদ্রোহ অনুষ্ঠিত হয়; ফকির আন্দোলনের নেতা টিপু শাহ এই এলাকায় সার্বভৌমত্ব ঘোষণা করে এবং গরজরিপার তার রাজধানী স্থাপন করেন। খোশ মুহাম্মদ চৌধুরীর নেতৃত্বে শেরপুরের কামারের চরে ১৯০৬, ১৯১৪ ও ১৯১৭ সালে কৃষক সম্মেলন অনুষ্ঠিত হয়। ১৮৩৮-৪৮ সালে নানকার, টঙ্ক, বাওয়ালী, মহাজনী, ইজারাদারি ব্যবস্থার বিরুদ্ধে শেরপুরে কমিউনিস্টরা বিদ্রোহ করে। ১৮৯৭ সালে এক ভয়াবহ ভূমিকম্প ব্রহ্মপুত্রের গতিপথ পশ্চিম দিকে পরিবর্তন করে এবং যমুনার সঙ্গে একত্রীকরণ করতে বাধ্য করে; এটি অনেক প্রাচীন ভবনেও মারাত্মক ক্ষতি করে।
অবস্থান ও আয়তন
এই জেলার উত্তরে উত্তরে ভারতের মেঘালয়, দক্ষিণে ময়মনসিংহ জেলা ও জামালপুর জেলা, পূর্বে ময়মনসিংহ জেলা, পশ্চিমে জামালপুর জেলা।
বার্ষিক গড় তাপমাত্রা
এই জেলার বার্ষিক গড় তাপমাত্রা সর্বনিম্ন ১২° সে. থেকে সর্বোচ্চ ৩৩.৩° সে.। বার্ষিক বৃষ্টিপাত ২১৭৪ মি.মি.।
নদী ও নদ
পুরাতন ব্রহ্মপুত্র জেলার একমাত্র নদ। এছাড়া প্রধান নদীসমূহ হচ্ছে:
খলং এবং কালাগাঙ এখন মৃত নদী। এছাড়াও আরো অনেক নদী রয়েছে৷
প্রশাসনিক এলাকাসমূহ
শেরপুর জেলা ৫টি উপজেলা, ৪টি পৌরসভা, ৫২টি ইউনিয়ন, ৪৫৮টি মৌজা, ৬৭৮টি গ্রাম ও ৩টি সংসদীয় আসন নিয়ে গঠিত।
উপজেলাসমূহ
শেরপুর জেলায় মোট ৫টি উপজেলা রয়েছে। উপজেলাগুলো হল:
দর্শনীয় স্থানসমুহ
জেলার উল্লেখযোগ্য দর্শনীয় স্থানসমূহ হচ্ছে:
মুক্তিযুদ্ধ
১৯৭১ সালের স্বাধীনতা যুদ্ধে শেরপুর ১১ নং সেক্টরের অধীনে ছিলো। দীর্ঘ ৯ মাস জেলার বর্তমান ৫টি উপজেলার ৩০/৪০টি এলাকায় ছোট বড় যুদ্ধ হয়েছে। জগৎপুর গণহত্যা, নাকুগাও ডালু গণহত্যা, সোহাগপুর গণহত্যা, নকশী যুদ্ধ ও গণহত্যা, নারায়ন খোলা যুদ্ধ ও গণহত্যা , শেরপুর সদর উপজেলায় সূর্যদীর গণহত্যায় মুক্তিযোদ্ধা ও অনেক বেসামরিক জনগণ নিহত হন। স্বাধীনতা যুদ্ধে অনন্য অবদানের জন্য এ জেলার ১ জন বীর বীরবিক্রম, ২ জন বীর প্রতীক উপাধি পেয়েছেন। এরা হলেন, শহীদ শাহ মোতাসীম বিল্লাহ খুররম বীর বিক্রম, কমান্ডার জহুরুল হক মুন্সি বীর প্রতীক ও ডাঃ মাহমুদুর রহমান বীর প্রতীক। অবশেষে ঝিনাইগাতী ৪ ডিসেম্বর, শ্রীবরদী ৬ ডিসেম্বর, শেরপুর সদর ৭ ডিসেম্বর ও নকলা ৮ ডিসেম্বর মুক্ত হয়। ৭ ডিসেম্বর শহরের শহীদ দারোগ আলী পৌর পার্কে হেলিকপ্টারযোগে অবতরণ করেছিল ভারতীয় মিত্র বাহিনীর সর্বাধিনায়ক জগজিৎ সিং অরোরা এবং আনুষ্ঠানিক ভাবে বাংলাদেশের জাতীয় পতাকা উত্তোলন করেন। এখানে দাঁড়িয়েই তিনি বিবিসি, ভয়েস অফ আমেরিকা, মস্কো, আকাশবাণী সহ বিভিন্ন বেতার সাংবাদিকদের প্রশ্নের জবাবে আগামী ৭ দিনের মধ্যে ঢাকা মুক্ত করার আশাবাদ ব্যক্ত করেছিলেন।
মুক্তিযুদ্ধের স্মৃতিচিহ্ন
বধ্যভূমি: আহমদ নগর (ঝিনাইগাতী), ঝাওগড়া (শেরপুর), বিধবা পল্লী (সোহাগপুর, নালিতাবাড়ী), কয়ারি রোড (ঝিনাইগাতী) এই জেলার মুক্তিযুদ্ধের সাক্ষ্য।
যুদ্ধক্ষেত্র: জুলগাঁও কাটাখালি ব্রীজ, নাকুগাও স্থলবন্দর ইত্যাদি।
ক্ষুদ্র নৃ-গোষ্ঠী
বর্তমান শেরপুর জেলার উত্তর সীমান্তের গারো পাহাড় ও তার প্বার্শবর্তী সমতল এলাকায় গারো, হাজং, কোচ, ডালু, বানাই এবং রাজবংশী ইত্যাদি ক্ষুদ্র নৃ-গোষ্ঠীর মানুষ শতশত বছর ধরে বসবাস করে আসছেন। এই ক্ষুদ্র নৃ-গোষ্ঠীর লোকজন কোচ ভাষা, গারো ভাষা প্রভৃতি নিজস্ব ভাষায় কথা বলে।
ধর্মীয় প্রতিষ্ঠান
জেলায় ১৭৪৯ টি মসজিদ, ৫৮ টি মন্দির, ২৯ টি গির্জা, ১৫ টি মাজার ও ১৭৫ টি ঈদগাহ মাঠ আছে।
শিক্ষা প্রতিষ্ঠান
জেলার ৩ টি সরকারি কলেজ, ১৬ টি বেসরকারী কলেজ, ৩ টি সরকারি উচ্চবিদ্যালয়, ১৪৬ টি বেসরকারি উচ্চবিদ্যালয়, ২৮ টি জুনিয়র হাইস্কুল, ৩৫৮ টি সরকারী প্রাথমিক বিদ্যালয়, ১৪৬ টি বেসরকারি প্রাথমিক বিদ্যালয়, ২৯২ টি মাদ্রাসা, ১ টি কৃষি প্রশিক্ষণ ইনস্টিটিউট, ১ টি নার্সিং ট্রেনিং ইনস্টিটিউট, ১ টি ভোকেশনাল ট্রেনিং ইনস্টিটিউট আছে। এর মাঝে উল্লেখযোগ্য কিছু নিচে দেয়া হলো:
সাংস্কৃতিক সংগঠন
জেলার ৯৩ টি ক্লাব, ৪ টি গণগ্রন্থাগার, ৩ টি নাট্যমঞ্চ, ১৫ টি নাট্যদল,৫ টি সাহিত্য সমিতি, ৩০ টি মহিলা সংগঠন, ১৩ টি সিনেমা হল, ১ টি শিল্পকলা একাডেমী এবং ১ টি শিশু একাডেমী আছে।
প্রধান ফসল
ধান, পাট, গম, সরিষা, আলু, বাদাম, আখ এবং তরিতরকারী এই জেলার প্রধান ফসল।
স্বাস্থ্যকেন্দ্র
এই জেলা স্বাস্থ্যকেন্দ্র নিম্নরূপ:
অর্থনীতি
শেরপুরের অর্থনীতি প্রধানত কৃষিভিত্তিক, যদিও অকৃষি অর্থনৈতিক কার্যক্রম জেলার উন্নয়ন কর্মকান্ডে একটি উল্লেখযোগ্য ভূমিকা রাখে। জেলার মোট ৩,৩৫,৪৬০ বসতবাড়ির মধ্যে, ৬০.১২% খামার যা বিভিন্নরকম ফসল উৎপন্ন করে যেমন স্থানীয় ও উচ্চফলনশীল ধান, গম, পাট, সরিষা, আলু, ডাল, বিভিন্নরকম শাকসবজি, তামাক এবং অন্যান্য। কলা, আম, জাম, নারিকেল, সুপারি, খেজুর, কাঁঠাল, তাল, জাম্বুরা, বেল, পেঁপে, বড়ই, কামরাঙ্গা, আতাফল ইত্যাদি বিভিন্ন ফল চাষ করা হয়। দেশের অন্যান্য অংশের মতো এই জেলায়ও বিভিন্ন জাতের মাছ প্রচুর পরিমাণে পাওয়া যায়। নদী, উপনদী চ্যানেল এবং খাঁড়ি থেকে বিভন্ন প্রকার মাছ ধরা হয়।জনপ্রিয় স্বাদুপানির মাছ হচ্ছে রুই, কাতলা, মৃগেল, কালবাউস, চিতল, বোয়াল, আইড়, পাঙ্গাস, গজাড়, শোল, পাবদা, কই, শিং, ফালি, বেলে, টেংরা ইত্যাদি। এছাড়াও সদ্য পরিচিত বিদেশী বিভিন্নরকম মাছ হচ্ছে তেলাপিয়া, নাইলোটিকা, সিলভার কার্প, গ্রাস কার্প ইত্যাদি। এছাড়াও ফসল, গৃহপালিত পশু ও মৎস্য পরিবারের আয়ের প্রধান উৎস। অকৃষি কর্মকান্ডেও জেলার অর্থনীতিতে একটি গুরুত্বপূর্ণ ভূমিকা পালন করে। এ ক্ষেত্র বহুলাংশে ধানের চাতালের উপর নির্ভরশীল। প্রচুর কর্মসংস্থান সৃষ্টির পাশাপাশি কুঁড়া, তুষ সহ অনেক ছোট ছোট শিল্পের যোগান ও পরিবহন খাতের গ্রাহক হয়ে সাহায্য করছে এইসব চাতাল। এ অঞ্চেলর পাহাড়ে লাল বনমোরগ ও বিভিন্ন প্রাণী পাওয়া যায়।
চোখ
thumb|মানুষের চোখ thumb|300px|মানুষের চোখ চোখ প্রাণীর দর্শনেন্দ্রিয়-সংশ্লিষ্ট আলোক-সংবেদনশীল অঙ্গ। প্রাণিজগতের সবচেয়ে সরল চোখ কেবল আলোর উপস্থিতি বা অনুপস্থিতির পার্থক্য করতে পারে। উন্নত প্রাণীদের অপেক্ষাকৃত জটিল গঠনের চোখগুলো দিয়ে আকৃতি ও বর্ণ পৃথক করা যায়। অনেক প্রাণীর (এদের মধ্যে মানুষ অন্যতম) দুই চোখ একই তলে অবস্থিত এবং একটি মাত্র ত্রিমাত্রিক "দৃশ্য" গঠন করে। আবার অনেক প্রাণীর দুই চোখ দুইটি ভিন্ন তলে অবস্থিত ও দুইটি পৃথক দৃশ্য তৈরি করে (যেমন - খরগোশের চোখ)। বাংলায় চোখ অর্থে চক্ষু, নেত্র ও অক্ষি পরিভাষাগুলিও প্রচলিত। চোখের রেটিনায় বস্তুর প্রতিবিম্ব গঠিত হয়। রেটিনার কোন কোষ বিভিন্ন বর্ণ চিনতে সাহায্য করে এবং উজ্জ্বল আলোতে দেখতে সাহায্য করে। রেটিনার রড কোষ মৃদু আলোতে দেখতে সাহায্য করে।চোখ হল ভিজ্যুয়াল সিস্টেমের অঙ্গ। তারা জীবন্ত প্রাণীকে দৃষ্টি, ভিজ্যুয়ালি বিশদ গ্রহণ ও প্রক্রিয়া করার ক্ষমতা প্রদান করে, সেইসাথে দৃষ্টি থেকে স্বতন্ত্র কিছু ফটো প্রতিক্রিয়া ফাংশন সক্ষম করে। চোখ আলো শনাক্ত করে এবং এটিকে নিউরনে ইলেক্ট্রো-কেমিক্যাল ইমপালসে রূপান্তর করে। উচ্চতর জীবের মধ্যে, চোখ হল একটি জটিল অপটিক্যাল সিস্টেম যা আশেপাশের পরিবেশ থেকে আলো সংগ্রহ করে, একটি ডায়াফ্রামের মাধ্যমে এর তীব্রতা নিয়ন্ত্রণ করে, একটি চিত্র তৈরি করতে লেন্সগুলির সমন্বয়যোগ্য সমাবেশের মাধ্যমে ফোকাস করে, এই ছবিটিকে বৈদ্যুতিক সংকেতগুলির একটি সেটে রূপান্তর করে এবং এই সংকেতগুলিকে জটিল স্নায়ুপথের মাধ্যমে মস্তিষ্কে প্রেরণ করে যা দৃষ্টিকে দৃষ্টিশক্তি কর্টেক্স এবং মস্তিষ্কের অন্যান্য অংশে অপটিক স্নায়ুর মাধ্যমে সংযুক্ত করে। সমাধান করার ক্ষমতা সহ চোখগুলি দশটি ভিন্ন আকারে এসেছে, এবং ৯৬% প্রাণী প্রজাতির একটি জটিল অপটিক্যাল সিস্টেম রয়েছে। চিত্র-সমাধানকারী চোখ মোলাস্কস, কর্ডেট এবং আর্থ্রোপডগুলিতে উপস্থিত থাকে।
সংক্ষিপ্ত বিবরণ
thumb|upright|left|[[ইউরোপীয় বাইসন|ইউরোপীয় বাইসনের চোখ]]
জটিল চোখ আকার এবং রং আলাদা করতে পারে। অনেক প্রাণীর দৃষ্টিক্ষেত্র, বিশেষ করে শিকারীর, গভীরতার উপলব্ধিকে উন্নত করার জন্য দুই চক্ষুর উপযোগী দৃষ্টিভঙ্গির বড় অংশগুলি অন্তর্ভুক্ত করে। অন্যান্য প্রাণীর মধ্যে, চোখগুলি এমনভাবে অবস্থিত থাকে যাতে ক্ষেত্রের সর্বাধিক পরিমাণ দেখা যায়,  যাদের একক দৃষ্টিভঙ্গি রয়েছে, যেমন খরগোশ এবং ঘোড়া।
ক্যামব্রীয় বিস্ফোরণের সময় প্রায় ৬০০ মিলিয়ন বছর আগে প্রাণীদের মধ্যে প্রথম আদি-চোখ অভিব্যক্ত হয়। পশুর শেষ সাধারণ পূর্বপুরুষদের দৃষ্টির জন্য প্রয়োজনীয় জৈবরাসায়নিক সরঞ্জামাদি ছিল এবং আরো উন্নত চোখ প্রধান পর্বের ~ 35  ছয়টির মধ্যে পশু প্রজাতির ৯৬% প্রবর্তিত হয়েছে।  বেশিরভাগ মেরুদন্ডী এবং কিছু শামুক জাতীয় প্রাণীর মধ্যে, চোখ আলো প্রবেশ করতে দিয়ে, চোখের পিছনে একটি হালকা সংবেদনশীল প্যানেল যেটি রেটিনা হিসাবে পরিচিত তাতে, আলো নিক্ষেপ করে কাজ করে। কোন কোষগুলি (রঙের জন্য) এবং রড কোষ (অল্প আলোর কন্ট্রাস্টের জন্য) রেটিনাতে শনাক্ত করে এবং দর্শনের জন্য স্নায়ু সংকেতগুলিতে রূপান্তর করে। চাক্ষুষ সংকেত তারপর অপটিক স্নায়ু মাধ্যমে মস্তিষ্কে  প্রেরিত হয়। বিশেষত এই ধরনের চোখ প্রায়শই গোলাকার হয়, একটি স্বচ্ছ জেল মত পদার্থ vitreous humor দ্বারা ভরাট হয়, একটি ফোকাসিং লেন্স এবং প্রায়ই একটি কনীনিকার সঙ্গে;কনীনিকা বা আইরিশের চারপাশের মাংসপেশীর শিথিল বা দৃঢ়তা চোখের পুতলি অথবা পিউপিলের আকার পরিবর্তন করে, যার ফলে চোখটিতে ঢুকে যাওয়া আলোর পরিমাণ নিয়ন্ত্রণ করা হয়, এবং পর্যাপ্ত পরিমাণে আলো ছড়িয়ে পড়ে এবং অত্যধিক আলো কমিয়ে বিচ্যুতি নিয়ন্ত্রণ করে। সর্বাধিক জীবজন্তুর জাতিবিশেষ, মাছ, উভচর প্রাণী এবং সাপের চোখগুলি লেন্সের আকৃতিগুলি অপরিবর্তনীয়, এবং লেন্স দূরবীন তৈরি করে দৃষ্টি নিবদ্ধ করে দৃষ্টিগোচর হয় - একটি ক্যামেরা যেভাবে ফোকাস করে।
যৌগিক চোখগুলি সন্ধিপদীদের মধ্যে পাওয়া যায় এবং অনেক সহজ উপায়ে গঠিত হয়, যা শারীরিক বিশ্লেষণের উপর ভিত্তি করে, একটি পিক্সেল্যাট ইমেজ বা একাধিক ইমেজ, প্রতি চোখ প্রতিস্থাপন করতে পারে। প্রতিটি সেন্সরের নিজস্ব লেন্স এবং আলোকসংবেদী কোষ রয়েছে। কিছু চোখ ২৮০০০ এর মতো সেন্সর আছে, যা ষড়্ভুজাকারভাবে সাজানো হয় এবং যা একটি পূর্ণ ৩৬০ ° দর্শনের ক্ষেত্র দিতে পারে। যৌগিক চোখ গতিতে অত্যন্ত সংবেদনশীল। বেশিরভাগ স্ট্রেপসিপেরার সহ কিছু আর্থপোড, মাত্র কয়েকটি দিকের যৌগিক চোখ, প্রতিটিতে একটি রেটিনা রয়েছে যা ছবি, দৃষ্টি তৈরি করতে সক্ষম। প্রতিটি চোখের একটি ভিন্ন জিনিস দেখার সঙ্গে, সমস্ত চোখ থেকে একটি জড়িত ইমেজ মস্তিষ্কের মধ্যে উৎপাদিত হয়, খুব ভিন্ন, উচ্চ-রেজল্যুশন ছবি তৈরি করে।
অতিবর্নালীযুক্ত বর্ণের বিস্তারিত বিশ্লেষণে, মান্টিস চিংড়ি বিশ্বের সবচেয়ে জটিল রং দৃষ্টি ব্যবস্থার জন্য নথিভুক্ত করা হয়েছে। ট্রাইলোবাইট, যা এখন বিলুপ্ত, অনন্য যৌগিক চোখের অধিকারী। তারা তাদের চোখের লেন্স গঠন স্পষ্ট ক্যালসাইট স্ফটিক ব্যবহৃত। এগুলি, তারা অন্যান্য আর্থপোড, যা নরম চোখ আছে তাদের থেকে পৃথক। সেরকম একটি চক্ষুর লেন্সের সংখ্যা বিভিন্ন হয়, তবুও কিছু ট্রাইলোবাইটের একটিমাত্র ছিল, এবং কিছুদের এক চোখের মধ্যে হাজার হাজার লেন্স থাকত।
শ্বেতমণ্ডল (Sclera)
চোখের আচ্ছাদনকারী সাদা অংশ। এটা চোখে বহিরাবরকের পেছনের দিকের ৫/৬ অংশ স্থান জুড়ে অবস্থিত। এটা ও ভিতরের তরল পদার্থগুলো (অ্যাকুয়াস হিউমার ও ভিট্রিয়াস হিউমার) মিলে চোখের সূক্ষ্ম অংশগুলোকে রক্ষা করে। এটি সাদা ও অস্বচ্ছ এবং সাদা বর্ণের কোলাজেন তন্তু দ্বারা গঠিত যার ভিতরে আলো প্রবেশ করতে পারে না।স্ক্লেরা চোখের সাদা অংশ, টিউনিকা অ্যালবুগিনিয়া ওকুলি নামেও পরিচিত। মানুষের চোখের অস্বচ্ছ, তন্তুযুক্ত, প্রতিরক্ষামূলক, বাইরের স্তর যা মূলত কোলাজেন এবং কিছু গুরুত্বপূর্ণ স্থিতিস্থাপক ফাইবার ধারণ করে। মানুষ এবং কিছু অন্যান্য মেরুদণ্ডী প্রাণীদের মধ্যে, সম্পূর্ণ স্ক্লেরা সাদা, রঙিন আইরিসের সাথে বিপরীতে, কিন্তু বেশিরভাগ স্তন্যপায়ী প্রাণীর মধ্যে পাওয়া যায়।স্ক্লেরার দৃশ্যমান অংশটি আইরিসের রঙের সাথে মেলে, তাই সাদা অংশটি সাধারণত দেখা যায় না যখন অন্যান্য মেরুদণ্ডী প্রাণীদের তাদের উভয়ের জন্য স্বতন্ত্র রং। ভ্রূণের বিকাশে, স্ক্লেরা নিউরাল ক্রেস্ট থেকে উদ্ভূত হয়। বাচ্চাদের ক্ষেত্রে, এটি পাতলা এবং কিছু অন্তর্নিহিত রঞ্জক দেখায়, সামান্য নীল দেখায়। বয়স্কদের মধ্যে, স্ক্লেরার উপর চর্বি জমার কারণে এটি সামান্য হলুদ দেখাতে পারে। কালো ত্বকের লোকেদের স্বাভাবিকভাবেই মেলানিন পিগমেন্টেশনের ফলে কালো স্ক্লেরা হতে পারে।
নেত্রস্বচ্ছ বা অচ্ছোদপটল (Cornea)
গম্বুজ আকারের একটি স্বচ্ছ পর্দা যা চোখের সামনের অংশ ঢেকে রাখে। এটি চোখে বহিরাবরকের সামনের দিকের ১/৬ অংশ স্থান জুড়ে অবস্থিত। এটা স্বচ্ছ, কারণ এতে কোন রক্তজালিকা নেই। চোখ প্রতিস্থাপন (eye transplant) বলতে আসলে কর্নিয়ার প্রতিস্থাপন বুঝায়। কর্নিয়া হল চোখের সামনের স্বচ্ছ অংশ যা আইরিস, পিউপিল এবং সামনের অংশকে ঢেকে রাখে। সামনের অংশ এবং লেন্সের সাথে, কর্নিয়া আলোর প্রতিসরণ করে, যা চোখের মোট অপটিক্যাল শক্তির প্রায় দুই-তৃতীয়াংশের জন্য দায়ী।মানুষের মধ্যে, কর্নিয়ার প্রতিসরণ ক্ষমতা প্রায় ৪৩ ডিয়োপট্রেস। ল্যাসিকের মতো অস্ত্রোপচার পদ্ধতির মাধ্যমে কর্নিয়ার আকার পরিবর্তন করা যেতে পারে। কর্নিয়াতে স্পর্শ, তাপমাত্রা এবং রাসায়নিক পদার্থের প্রতি সংবেদনশীল স্নায়ুবিশেষ রয়েছে; কর্নিয়ার সংকেতের ফলে চোখের পাতা বন্ধ হয়ে যায়। যেহেতু স্বচ্ছতা খুবই গুরুত্বপূর্ণ, সুস্থ কর্নিয়ার মধ্যে রক্তনালী থাকে না বা প্রয়োজন হয় না। তার পরিবর্তে, অক্সিজেন অশ্রুতে দ্রবীভূত হয় এবং তারপর এটি সুস্থ রাখতে কর্নিয়া জুড়ে ছড়িয়ে পড়ে। একইভাবে, টিয়ার ফ্লুইড থেকে বাইরের পৃষ্ঠের মাধ্যমে এবং জলীয় হিউমারের মাধ্যমে অভ্যন্তরীণ পৃষ্ঠের মাধ্যমে পুষ্টিগুলি পরিবাহিত হয়। কর্নিয়ার স্নায়ু দ্বারা সরবরাহ করা নিউরোট্রফিনের মাধ্যমেও পুষ্টি আসে। মানুষের মধ্যে, কর্নিয়ার ব্যাস প্রায় ১১.৫ মিমি এবং কেন্দ্রে ০.৫-০.৬ মিমি এবং পরিধিতে ০.৬-০.৮ মিমি পুরু হয়। স্বচ্ছতা, অ্যাভাসকুলারিটি, অপরিণত  ইমিউন কোষের উপস্থিতি এবং ইমিউনোলজিক বিশেষাধিকার কর্নিয়াকে একটি বিশেষ টিস্যু করে তোলে। স্তন্যপায়ী প্রাণীদের কর্নিয়ায় সবচেয়ে বেশি পরিমাণে দ্রবণীয় প্রোটিন হল অ্যালবুমিন। মানুষের  কর্নিয়ার লিম্বাসে স্ক্লেরার সাথে সীমানা দেয়। ল্যাম্প্রেতে, কর্নিয়া শুধুমাত্র স্ক্লেরার একটি এক্সটেনশন, এবং এটি তার উপরের ত্বক থেকে আলাদা, কিন্তু আরও উন্নত মেরুদণ্ডী প্রাণীদের ক্ষেত্রে এটি সর্বদা ত্বকের সাথে মিশে একটি একক কাঠামো তৈরি করে, যদিও একটি একাধিক স্তরের সমন্বয়ে গঠিত। মাছে এবং সাধারণভাবে জলজ মেরুদণ্ডী প্রাণীদের মধ্যে, কর্নিয়া আলোকে ফোকাস করার ক্ষেত্রে কোন ভূমিকা পালন করে না, কারণ এরা কার্যত পানির মতোই প্রতিসরাঙ্ক সূচক রয়েছেকর্নিয়া হল শরীরের সবচেয়ে সংবেদনশীল টিস্যুগুলির মধ্যে একটি, কারণ এটি 70-80 মাইক্রোমিটার লম্বা সিলিয়ারি স্নায়ুর মাধ্যমে ট্রাইজেমিনাল নার্ভের চক্ষু বিভাজনের মাধ্যমে সংবেদনশীল স্নায়ু তন্তুগুলির সাথে ঘনভাবে যুক্ত হয়। গবেষণা থেকে দেখা যায় যে, কর্নিয়াতে ব্যথা রিসেপ্টরগুলির ঘনত্ব ত্বকের চেয়ে ৩০০-৬০০ গুণ বেশি এবং দাঁতের পাল্পের চেয়ে ২০-৫০ গুণ বেশি, সিলিয়ারি স্নায়ুগুলি এন্ডোথেলিয়ামের নীচে সঞ্চালিত হয় এবং অপটিক নার্ভ (যা শুধুমাত্র অপটিক সংকেত প্রেরণ করে) ছাড়াও স্ক্লেরার গর্তের মাধ্যমে চোখ থেকে বেরিয়ে যায়। স্নায়ু তিনটি স্তরের মাধ্যমে কর্নিয়ায় প্রবেশ করে; স্ক্লেরাল, এপিস্ক্লেরাল বেশিরভাগ বান্ডিলগুলি উপরিভাগের মাধ্যমে স্ট্রোমাতে একটি নেটওয়ার্কের জন্ম দেয়, যেখান থেকে ফাইবারগুলি বিভিন্ন অঞ্চলে সরবরাহ করে। তিনটি নেটওয়ার্ক হল, মিডস্ট্রোমাল, সাবপিথেলিয়াল/সাব-বেসাল এবং এপিথেলিয়াল। প্রতিটি স্নায়ু কোষের  শেষের গ্রহণযোগ্য ক্ষেত্রগুলি খুব বড় এবং ওভারল্যাপ হতে পারে। উপথেলিয়াল স্তরের কর্নিয়ার স্নায়ুগুলি লগারিদমিক সর্পিল প্যাটার্নে কর্নিয়ার উপরিভাগের এপিথেলিয়াল স্তরের কাছে শেষ হয়ে যায়।এপিথেলিয়াল স্নায়ুর ঘনত্ব বয়সের সাথে হ্রাস পায়, বিশেষ করে সত্তর বছরের পর।
জলীয় রসদ্রব্য (Aqueous Humour)
এটা জলীয় পদার্থের মত তরল পদার্থ যা সিলিয়ারি বডি থেকে উৎপন্ন হয়। চোখের সামনের অংশ (লেন্স এবং কর্নিয়ার মধ্যবর্তী অংশ) এই তরলে পূর্ণ থাকে। অ্যাকুয়াস হিউমার হল প্লাজমার মতো একটি স্বচ্ছ পানির মতো তরল, কিন্তু এতে কম প্রোটিন ঘনত্ব রয়েছে। এটি সিলিয়ারি বডি থেকে নিঃসৃত হয়। এটি  এমন একটি গঠন যা চোখের বলের লেন্সকে সমর্থন করে।এটি চোখের সামনের এবং পশ্চাৎ প্রকোষ্ঠ উভয়ই ভরাট করে এবং এটি লেন্স এবং রেটিনার মধ্যবর্তী স্থানের মধ্যে অবস্থিত ভিট্রিয়াস হিউমারের সাথে সম্পর্ক স্থাপন করে, যা পশ্চাৎ গহ্বর বা ভিট্রিয়াস অংশ নামেও পরিচিত।রক্ত সাধারণত চোখের ভেতর প্রবেশ করতে পারে না।অ্যাকুয়াস হিউমার ক্রমাগত সিলিয়ারি প্রক্রিয়া দ্বারা উৎপাদিত হয় এবং উৎপাদনের এই হার অবশ্যই সমান হারে জলীয় হিউমার নিষ্কাশনের দ্বারা ভারসাম্যপূর্ণ হতে হবে। জলীয় হিউমারের উৎপাদন বা বহিঃপ্রবাহের ছোট পরিবর্তনগুলি অন্তঃসত্ত্বা চাপের উপর একটি বড় প্রভাব ফেলবে। জলীয় হিউমার প্রবাহের নিষ্কাশনের পথটি প্রথমে পশ্চিমের চেম্বারের মধ্য দিয়ে, তারপর পোস্টেরিয়র আইরিস এবং অ্যান্টিরিয়র লেন্সের (ছোট প্রতিরোধে অবদান রাখে) মধ্যবর্তী সংকীর্ণ স্থানটি পিউপিল দিয়ে সামনের চেম্বারে প্রবেশ করে। সেকেন্ডারি রুট হল ইউভিওস্ক্লেরাল ড্রেনেজ, এবং এটি ইন্ট্রাওকুলার প্রেশার থেকে স্বাধীন, এখানে জলীয় পদার্থ প্রবাহিত হয়, তবে ট্র্যাবেকুলার মেশওয়ার্কের মাধ্যমে (মোট ড্রেনেজের প্রায় ১০% যেখানে ট্র্যাবেকুলার মেশওয়ার্কের ৯০%) থেকে কম পরিমাণে নিষ্কাশন)। তরল সাধারণত বায়ুমণ্ডলীয় চাপের ১৫ mmHg (০.৬ inHg) উপরে থাকে, তাই যখন একটি সিরিঞ্জ ইনজেকশন করা হয় তখন তরল সহজে প্রবাহিত হয়। তরল ছিদ্র হলে, স্বাভাবিক চোখের কঠোরতায় সমস্যা  হয়, যার ফলে কর্নিয়া ভেঙে যায় এবং শুকিয়ে যায়।গ্লুকোমা হল একটি প্রগতিশীল অপটিক নিউরোপ্যাথি যেখানে রেটিনাল গ্যাংলিয়ন কোষ এবং তাদের অ্যাক্সনগুলি একটি সংশ্লিষ্ট চাক্ষুষ ক্ষেত্রের ত্রুটির কারণে মারা যায়। একটি গুরুত্বপূর্ণ ঝুঁকির কারণ হল ইন্ট্রাওকুলার প্রেশার (চোখের মধ্যে চাপ) বাড়তি উৎপাদন বা জলীয় রসের বহিঃপ্রবাহ হ্রাসের মাধ্যমে। অস্বাভাবিক ট্র্যাবিকুলার মেশওয়ার্কের কারণে বা আইরিসের আঘাত বা রোগের ফলে মেশওয়ার্কের বিলুপ্তির কারণে জলীয় হিউমারের বহিঃপ্রবাহের প্রতিরোধের বৃদ্ধি ঘটতে পারে। যাইহোক, বর্ধিত ইন্টারোকুলার চাপ প্রাথমিক ওপেন অ্যাঙ্গেল গ্লুকোমা বিকাশের জন্য যথেষ্ট বা প্রয়োজনীয় নয়, যদিও এটি একটি প্রধান ঝুঁকির কারণ। অনিয়ন্ত্রিত গ্লুকোমা সাধারণত দৃষ্টিক্ষেত্রের ক্ষতি এবং শেষ পর্যন্ত অন্ধত্বের দিকে পরিচালিত করে।
কণীনিকা বা আইরিস (Iris)
এটা চোখের রঙিন অংশ যা অনেকটা আংটির মত। এটা বিভিন্ন রঙের হয়। যেমন- বাদামি, সবুজ, নীল ইত্যাদি। আলোর তীব্রতার উপর নির্ভর করে আইরিশ সংকোচিত বা প্রসারিত হয়। এতে পিউপিলের আকার পরিবর্তিত হয় এবং লেন্স ও রেটিনায় আপতিত আলোর পরিমাণ নিয়ন্ত্রিত হয়। এছাড়াও দুই ধরনের অনৈচ্ছিক পেশি দিয়ে আইরিশ গঠিত।মানুষ এবং বেশিরভাগ স্তন্যপায়ী প্রাণী এবং পাখিদের মধ্যে, আইরিস (বহুবচন: irides বা irises) হল চোখের একটি পাতলা, বৃত্তাকার গঠন, যা পুতুলের ব্যাস এবং আকার নিয়ন্ত্রণের জন্য দায়ী, এইভাবে রেটিনা পর্যন্ত আলোর পরিমাণ পৌঁছায়। চোখের রঙ আইরিস দ্বারা সংজ্ঞায়িত করা হয়। অপটিক্যাল ভাষায়, পিউপিল হল চোখের অ্যাপারচার, আর আইরিস হল ডায়াফ্রাম।
আইরিস দুটি স্তর নিয়ে গঠিত। সামনের পিগমেন্টেড ফাইব্রোভাসকুলার স্তর যা স্ট্রোমা নামে পরিচিত এবং স্ট্রোমার নিচে পিগমেন্টেড এপিথেলিয়াল কোষ। স্ট্রোমা একটি স্ফিঙ্কটার পেশীর (স্ফিঙ্কটার পিউপিলে) সাথে সংযুক্ত থাকে, যা একটি বৃত্তাকার গতিতে পিউপিলকে সংকুচিত করে এবং একটি ডাইলেটর পেশী (ডাইলেটর পিউপিলি) এর একটি সেট যা অংশটিকে বড় করার জন্য আইরিসকে রেডিয়ালিভাবে টানে, ভাঁজে টানতে থাকে। আইরিস  ভিতরের ছোট বৃত্ত-পরিধি সংকুচিত বা প্রসারিত করার সময় আকার পরিবর্তন করে। আইরিস বাইরের বড় বৃত্ত-পরিধি আকার পরিবর্তন করে না। সংকুচিত পেশীটি আইরিসের ভিতরের ছোট বৃত্ত-পরিধিতে অবস্থিত। পিছনের পৃষ্ঠটি একটি ভারী পিগমেন্টযুক্ত এপিথেলিয়াল স্তর দ্বারা আবৃত যার দুটি কোষ পুরু (আইরিস পিগমেন্ট এপিথেলিয়াম), কিন্তু সামনের পৃষ্ঠে কোন এপিথেলিয়াম নেই। এই অগ্রভাগের পৃষ্ঠটি ডাইলেটর পেশী হিসাবে বিবেচিত হয়। উচ্চ রঞ্জক উপাদান আলোকে আইরিসের মধ্য দিয়ে রেটিনায় যেতে বাধা দেয়, এটি গোলকটির মধ্যে সীমাবদ্ধ থাকে। আইরিসের বাইরের প্রান্ত, মূল নামে পরিচিত, স্ক্লেরা এবং সামনের সিলিয়ারি বডির সাথে সংযুক্ত থাকে। আইরিস এবং সিলিয়ারি বডি একত্রে অগ্রবর্তী ইউভেয়া নামে পরিচিত। আইরিসের মূলের ঠিক সামনেই ট্র্যাবেকুলার মেশওয়ার্ক হিসাবে উল্লেখ করা হয়, যার মাধ্যমে জলীয় রস ক্রমাগত চোখের বাইরে চলে যায়, যার ফলে আইরিসের রোগগুলি প্রায়শই অন্তঃস্থ চাপের উপর এবং পরোক্ষভাবে দৃষ্টিশক্তির উপর গুরুত্বপূর্ণ প্রভাব ফেলে. সামনের সিলিয়ারি বডির সাথে আইরিস চোখ থেকে জলীয় রস নিষ্কাশনের জন্য একটি গৌণ পথ সরবরাহ করে। আইরিস দুটি প্রধান অঞ্চলে বিভক্ত: পিউপিলারি জোন হল অভ্যন্তরীণ অঞ্চল যার প্রান্তটি পিউপিলের সীমানা তৈরি করে। সিলিয়ারি জোন হল আইরিসের বাকি অংশ যা সিলিয়ারি বডিতে এর উৎস পর্যন্ত প্রসারিত হয়। কোলারেট হল আইরিসের সবচেয়ে পুরু অঞ্চল, সিলিয়ারি অংশ থেকে পিউপিলারি অংশকে আলাদা করে। কলারেট হল ভ্রূণের গোলকের আবরণের একটি অংশ। এটি সাধারণত সেই অঞ্চল হিসাবে সংজ্ঞায়িত করা হয় যেখানে স্ফিঙ্কটার পেশী এবং ডাইলেটর পেশী ওভারল্যাপ হয়। রেডিয়াল রিজগুলি পেরিফেরি থেকে পিউপিলারি জোন পর্যন্ত প্রসারিত হয়, যা আইরিসকে রক্তবাহী জাহাজ সরবরাহ করে। আইরিসের মূল হল সবচেয়ে পাতলা এবং সবচেয়ে পেরিফেরাল। আইরিসের পেশী কোষগুলি স্তন্যপায়ী প্রাণী এবং উভচর প্রাণীদের মধ্যে মসৃণ পেশী, কিন্তু সরীসৃপের (পাখি সহ) স্ট্রিয়েটেড পেশী। অনেক মাছের নেই, এবং ফলস্বরূপ, তাদের irides প্রসারিত এবং সংকুচিত করতে অক্ষম, যাতে গোলকটি সবসময় একটি নির্দিষ্ট আকার থাকে।
তারারন্ধ্র (Pupil)
এটা হল কনীনিকা মাঝের খোলা অংশ যেখান দিয়ে আলো লেন্সে প্রবেশ করে। এটার আকার কনীনিকা দ্বারা নিয়ন্ত্রিত হয়। তারারন্ধ্রের মধ্য দিয়ে আলো চোখের ভিতরে প্রবেশ করে। তারারন্ধ্র হল চোখের কনীনিকার মাঝখানে অবস্থিত একটি  অন্ধকার গর্ত যা আলোকে অক্ষিপটকে আঘাত করতে দেয়। এটি কালো দেখায় কারণ তারারন্ধ্রে প্রবেশ করা আলোক রশ্মিগুলি হয় সরাসরি চোখের ভিতরের টিস্যু দ্বারা শোষিত না  হয় চোখের মধ্যে বিচ্ছুরিত প্রতিফলনের পরে শোষিত হয় যা বেশিরভাগ সরু তারারন্ধ্র থেকে বেরিয়ে যায়।
গঠন: কনীনিকা হল একটি সংকোচনশীল কাঠামো, যা মূলত মসৃণ পেশী নিয়ে গঠিত, যা গোলককে ঘিরে থাকে। পুতুলের মাধ্যমে আলো চোখে প্রবেশ করে এবং কনীনিকা গোলকের আকার নিয়ন্ত্রণ করে আলোর পরিমাণ নিয়ন্ত্রণ করে। এটি পিউপিলারি লাইট রিফ্লেক্স নামে পরিচিত। কনীনিকা মসৃণ পেশী দুটি গ্রুপ রয়েছে; একটি বৃত্তাকার দল যাকে বলা হয় স্ফিঙ্কটার পিউপিল এবং একটি রেডিয়াল গ্রুপকে ডাইলেটর পিউপিল বলে। যখন স্ফিঙ্কটার পিউপিল সংকুচিত হয়, তখন কনীনিকা তারারন্ধ্রের আকার হ্রাস বা সংকুচিত করে। উচ্চতর সার্ভিকাল গ্যাংলিয়ন থেকে সহানুভূতিশীল স্নায়ু দ্বারা প্রসারিত ডাইলেটর পিউপিল, যখন তারা সংকোচন করে তখন তা প্রসারিত করে। এই পেশীগুলিকে কখনও কখনও অভ্যন্তরীণ চোখের পেশী হিসাবে উল্লেখ করা হয়। সংবেদনশীল পথ প্রতিটি চোখের তন্তুগুলির একটি আংশিক ক্রসওভার দ্বারা অন্য চোখে এর প্রতিরূপের সাথে সংযুক্ত থাকে। এর ফলে এক চোখে প্রভাব অন্য চোখে চলে যায়। আলোর প্রভাব উক্ত অংশটি অন্ধকারে প্রশস্ত হয় এবং আলোতে সংকুচিত হয়। সংকীর্ণ হলে, ব্যাস ২ থেকে ৪ মিলিমিটার। অন্ধকারে এটি প্রথমে একই রকম হবে, তবে ৩ থেকে ৮ মিমি প্রশস্ত  উক্ত অংশের জন্য সর্বাধিক দূরত্বে পৌঁছাবে। উদাহরণস্বরূপ: ১৫ বছর বয়সে, অন্ধকার-অভিযোজিত বিভিন্ন ব্যক্তির সাথে ৪ মিমি থেকে ৯ মিমি পর্যন্ত পরিবর্তিত হতে পারে। ২৫ বছর বয়সের পরে, গড়ে আকার হ্রাস পায়, যদিও স্থির হারে নয়।
অক্ষিকাচ বা অক্ষি-পরকলা (Lense)
রেটিনার উপর আলোক রশ্মি কেন্দ্রীভূত করে। এতে রক্ত সরবরাহ নেই। এর আকার সিলিয়ারি পেশী দ্বারা নিয়ন্ত্রিত হয়।এটি ক্রিস্টালিন প্রোটিন দিয়ে তৈরি। এটা আইরিশের মাংসপেশি দ্বারা সঙ্কুচিত ও প্রসারিত হতে পারে। এর ফলে আমরা সহজেই কাছের ও দূরের জিনিস দেখতে পাই। উল্লেখ্য যে কাছের জিনিস দেখতে আমাদের চোখের লেন্স সংকুচিত হয় এবং দূরের জিনিস দেখতে আমাদের চোখের লেন্স প্রসারিত হয়। একে উপযোজন (Accommodation) বলে।লেন্স, বা স্ফটিক লেন্স হল চোখের একটি স্বচ্ছ দ্বি উত্তল কাঠামো যা কর্নিয়া সহ, রেটিনার উপর ফোকাস করার জন্য আলোর প্রতিসরণ করাতে সাহায্য করে। আকৃতি পরিবর্তন করে, এটি চোখের ফোকাল দৈর্ঘ্য পরিবর্তন করার জন্য কাজ করে ,যাতে এটি বিভিন্ন দূরত্বের বস্তুর উপর ফোকাস করতে পারে, এইভাবে উক্ত বস্তুর একটি তীক্ষ্ণ বাস্তব ছবি রেটিনায় তৈরি হতে দেয়।এটি একটি ফটোগ্রাফিক ক্যামেরার লেন্সের নড়াচড়ার মাধ্যমে ফোকাস করার মতো। লেন্সটি তার পিছনের দিকের চেয়ে সামনের দিকে চ্যাপ্টা।
লেন্স মানুষের চোখের সামনের অংশের অংশ। লেন্সের সামনে রয়েছে আইরিস, যা চোখের মধ্যে আলোর প্রবেশের পরিমাণ নিয়ন্ত্রণ করে। এটি  সিলিয়ারি বডির সাথে চোখকে সংযুক্ত করে। লেন্সের পশ্চাৎভাগ হল ভিট্রিয়াস বডি, যা সামনের পৃষ্ঠের জলীয় হিউমারের সাথে লেন্সকে সংযুক্ত করে। লেন্সের একটি উপবৃত্তাকার, বাইকনভেক্স আকৃতি রয়েছে। সামনের পৃষ্ঠটি পশ্চাৎভাগের তুলনায় কম বাঁকা। প্রাপ্তবয়স্কদের মধ্যে, লেন্সটি সাধারণত প্রায় 10 মিমি ব্যাস হয় এবং এর অক্ষীয় দৈর্ঘ্য প্রায় 4 মিমি থাকে, যদিও এটি মনে রাখা গুরুত্বপূর্ণ যে অবস্থানগত কারণে আকার এবং আকৃতি পরিবর্তিত হতে পারে। কারণ লেন্সটি একজন ব্যক্তির সারাজীবনের একটি গুরুত্বপূর্ণ অংশ।লেন্সটি নমনীয়  মাধ্যমে সিলিয়ারি পেশী দ্বারা নিয়ন্ত্রিত হয়। লেন্সের বক্রতা পরিবর্তন করে, কেউ এটি থেকে বিভিন্ন দূরত্বের বস্তুর উপর দৃষ্টি নিবদ্ধ করতে পারে। এই প্রক্রিয়াটিকে ফোকাস বলা হয়। সংক্ষিপ্ত ফোকাল দূরত্বে সিলিয়ারি পেশী সংকুচিত হয় লেন্স ঘন হয়, ফলে একটি গোলাকার আকৃতি হয় এবং এটি উচ্চতর প্রতিসরণাঙ্ক শক্তি। একটি বড় দূরত্বে একটি বস্তুর ফোকাস পরিবর্তন করার জন্য লেন্সের শিথিলতা প্রয়োজন এবং এইভাবে ফোকাল দূরত্ব বৃদ্ধি করা প্রয়োজন। মানুষের লেন্সের প্রতিসরণ সূচক কেন্দ্রীয় স্তরে প্রায় 1.406 থেকে লেন্সের কম ঘন স্তরে 1.386 পর্যন্ত পরিবর্তিত হয়। এই ইন্ডেক্স গ্রেডিয়েন্ট লেন্সের অপটিক্যাল শক্তি বাড়ায়। জলজ প্রাণীদের অবশ্যই তাদের লেন্সের উপর সম্পূর্ণভাবে নির্ভর করতে হবে ফোকাস করার জন্য এবং চোখের প্রায় সম্পূর্ণ প্রতিসরণাঙ্ক শক্তি প্রদানের জন্য । যেমন, জলজ প্রাণীদের লেন্সগুলি অনেক বেশি গোলাকার এবং শক্ত হতে থাকে।
কাচীয় রসদ্রব্য (Vitreous Humour)
এটা জেলির মত পদার্থ যা চোখের বেশিরভাগ অংশ পূর্ণ করে রাখে (লেন্সের পিছন থেকে রেটিনা পর্যন্ত)। প্রতিসারক মাধ্যম হিসেবে গুরুত্বপূর্ণ ভূমিকা পালন করে।ভিট্রিয়াস হিউমার (ভিট্রিয়াস অর্থ "কাচের মত", ল্যাটিন ভিট্রিয়াস থেকে, vitr(um) গ্লাস + -eus -ous এর সমতুল্য) হল একটি পরিষ্কার তরল যা চোখের লেন্স এবং রেটিনার মধ্যে স্থান পূর্ণ করে (ভিট্রিয়াস চেম্বার) ) মানুষ এবং অন্যান্য মেরুদণ্ডী প্রাণীদের মধ্যে। এটিকে প্রায়শই ভিট্রিয়াস বডি, "দ্য ভিট্রিয়াস" হিসাবে উল্লেখ করা হয়। ভিট্রিয়াস ফ্লুইড বা "তরল ভিট্রিয়াস" হল ভিট্রিয়াস জেলের তরল উপাদান, যা একটি কাঁচের বিচ্ছিন্নতার পরে পাওয়া যায়। এটি জলীয় রসের সাথে মিশ্রিত হবে না, চোখের অন্যান্য তরল যা কর্নিয়া এবং লেন্সের মধ্যে পাওয়া যায়।ভিট্রিয়াস হিউমার হল একটি স্বচ্ছ, বর্ণহীন, জেলটিনাস ভর যা চোখের লেন্স এবং রেটিনার মধ্যবর্তী স্থান পূর্ণ করে। এটি কোলাজেনের একটি স্তর দ্বারা বেষ্টিত থাকে যাকে ভিট্রিয়াস মেমব্রেন (বা হায়ালয়েড মেমব্রেন বা ভিট্রিয়াস কর্টেক্স) বলে এটিকে চোখের বাকি অংশ থেকে আলাদা করে। এটি চোখের বলের আয়তনের চার-পঞ্চমাংশ তৈরি করে। ভিট্রিয়াস হিউমার কেন্দ্রের কাছে তরলের মতো এবং প্রান্তের কাছে জেলের মতো। ভিট্রিয়াস হিউমার রেটিনার ওপরে থাকা ভিট্রিয়াস ঝিল্লির সংস্পর্শে থাকে। কোলাজেন ফাইব্রিলস ভিট্রিয়াসকে অপটিক নার্ভ ডিস্ক এবং ওরা সেরাটা (যেখানে রেটিনা সামনের দিকে শেষ হয়), লেন্সের পৃষ্ঠীয় দিকে উইগার-ব্যান্ডে সংযুক্ত করে।
শারীরবৃত্তীয় বৈশিষ্ট্য:
এর অনেক শারীরবৃত্তীয় দিক রয়েছে, যার মধ্যে রয়েছে হায়ালয়েড মেমব্রেন, বার্জার স্পেস, এর্গেলেটের স্থান, উইগারের লিগামেন্ট, ক্লোকেটের খাল এবং মার্টেগিয়ানির স্থান। পৃষ্ঠ বৈশিষ্ট্য: প্যাটেলা ফোসা: সামনের দিকে অগভীর সসারের মতো অবতলতা।
উন্নয়ন:
ভিট্রিয়াস তরল উৎপত্তির সময় উপস্থিত থাকে না (চোখটি শুধুমাত্র জেলের মতো ভিট্রিয়াস শরীরে পূর্ণ হয়), তবে 4-5 বছর বয়সের পরে পাওয়া যায় এবং তারপরে আকারে বৃদ্ধি পায়।সিলিয়ারি শরীরের অ-রঞ্জক অংশের কোষ দ্বারা উৎপাদিত, ভিট্রিয়াস হিউমার ভ্রূণের মেসেনকাইমা কোষ থেকে উদ্ভূত হয়, যা জন্মের পরে ক্ষয়প্রাপ্ত হয়।  বয়ঃসন্ধিকালে, ভিট্রিয়াস কর্টেক্স আরও ঘন হয়ে ওঠে এবং ভিট্রিয়াস ট্র্যাক্ট তৈরি হয়; এবং প্রাপ্তবয়স্ক অবস্থায়, ট্র্যাক্টগুলি আরও ভালভাবে সংজ্ঞায়িত এবং পাতলা হয়ে যায়। কেন্দ্রীয় ভিট্রিয়াস লিকুইফিস, ফাইব্রিলার অবক্ষয় ঘটে এবং ট্র্যাক্ট ভেঙ্গে যায় (সিনেরেসিস)।বার্ধক্যের সাথে সাথে মোটা দাগ তৈরি হয়। বয়সের সাথে জেলের পরিমাণ হ্রাস পায় এবং তরলের পরিমাণ বৃদ্ধি পায়। কর্টেক্স সাইটগুলিতে অদৃশ্য হয়ে যেতে পারে, তরল ভিট্রিয়াসকে ভিট্রিয়াস কর্টেক্স এবং রেটিনার (ভিট্রিয়াস বিচ্ছিন্নতা) মধ্যবর্তী সম্ভাব্য স্থানের সংলগ্নভাবে বের হয়ে যেতে দেয়।
ক্লিনিকাল গুরুত্ব :
যদি ভিট্রিয়াস রেটিনা থেকে দূরে সরে যায় তবে এটি একটি ভিট্রিয়াস বিচ্ছিন্নতা হিসাবে পরিচিত। মানবদেহের বয়স বাড়ার সাথে সাথে ভিট্রিয়াস প্রায়শই তরল হয়ে যায় এবং ভেঙে পড়তে পারে। এটি ঘটার সম্ভাবনা বেশি, এবং অনেক আগে ঘটে, অদূরদর্শী (মায়োপিয়া) চোখে। এটি চোখের আঘাত বা চোখের প্রদাহের পরেও ঘটতে পারে (ইউভেইটিস)। ভিট্রিয়াসের কোলাজেন ফাইবারগুলি বৈদ্যুতিক চার্জ দ্বারা পৃথক করা হয়। বার্ধক্যের সাথে, এই চার্জগুলি কমতে থাকে এবং ফাইবারগুলি একত্রিত হতে পারে। একইভাবে, জেলটি তরল হতে পারে, একটি অবস্থা যা সিনারেসিস নামে পরিচিত, কোষ এবং অন্যান্য জৈব ক্লাস্টারগুলিকে ভিট্রিয়াস হিউমারের মধ্যে অবাধে ভাসতে দেয়। এগুলো ফ্লোটারকে অনুমতি দেয় যেগুলিকে ভিজ্যুয়াল ফিল্ডে দাগ বা তন্তুযুক্ত স্ট্র্যান্ড হিসেবে ধরা হয়। ফ্লোটারগুলি সাধারণত ক্ষতিকারক নয়, তবে পুনরাবৃত্তি ফ্লোটারগুলির আকস্মিক সূত্রপাত একটি পোস্টেরিয়র ভিট্রিয়াস ডিটাচমেন্ট বা চোখের অন্যান্য রোগের ইঙ্গিত দিতে পারে। পোস্টেরিয়র ভিট্রিয়াস বিচ্ছিন্নতা: একবার তরল ভিট্রিয়াস ভিট্রিয়াস কর্টেক্স এবং রেটিনার মধ্যবর্তী সাব-হায়ালয়েড স্পেসে প্রবেশ করলে, এটি প্রতিটি চোখের নড়াচড়ার সাথে রেটিনা থেকে ভিট্রিয়াস কর্টেক্সকে সরিয়ে ফেলতে পারে।
পোস্টমর্টেম এবং ফরেনসিক :
মৃত্যুর পরে, ভিট্রিয়াস শরীরের অন্যান্য তরলগুলির তুলনায় দীর্ঘস্থায়ী প্রচুর প্রতিরোধ করে। মৃত্যুর কয়েক ঘন্টা, দিন এবং সপ্তাহের মধ্যে, ভিট্রিয়াস পটাসিয়ামের ঘনত্ব এমন একটি পূর্বাভাসযোগ্য গতিতে বৃদ্ধি পায় যে মৃতদেহের মৃত্যুর পর থেকে (মরণোত্তর ব্যবধান) সময় অনুমান করতে ভিট্রিয়াস পটাসিয়ামের মাত্রা প্রায়শই ব্যবহৃত হয়।সিস্টেমিক সঞ্চালন এবং ভিট্রিয়াস হিউমারের মধ্যে বিপাকীয় আদান-প্রদান এবং ভারসাম্য এতই ধীর যে কখনও কখনও গ্লুকোজ মাত্রা বা পদার্থের পোস্টমর্টেম বিশ্লেষণের জন্য ভিট্রিয়াস হিউমার পছন্দের তরল হয় যা সাধারণ সঞ্চালন থেকে আরও দ্রুত বিচ্ছুরিত, অবনমিত, নির্গত বা বিপাকীয় হবে।ফরেনসিক রাসায়নিক বিশ্লেষণের জন্য ভিট্রিয়াস তরল নিষ্কাশন করা রক্তের বিশ্লেষণের চেয়ে পছন্দনীয় (যদি একটি ফরেনসিক বা পোস্টমর্টেম টক্সিকোলজি পরীক্ষা প্রয়োজন বলে মনে করা হয়)। এটি দাফনের আগে শরীর থেকে কয়েক ফোঁটা রক্তের ক্ষতি এড়ায়।
কৃষ্ণমণ্ডল (Choroid)
এই স্ক্লেরা ও রেটিনার মধ্যবর্তী রক্তবাহিকাসমৃদ্ধ ও মেলানিন রঞ্জকে রঞ্জিত স্তর। মেলানিন রঞ্জক থাকায় এটি কালো দেখায়। এটা রেটিনাতে রক্ত সরবরাহ করে, ফলে রেটিনার কোষগুলি পুষ্টি লাভ করে এবং রেটিনা হতে আগত অতিরিক্ত আলো শোষণ করে নেয় ও প্রতিফলন হ্রাস পায়। এর ভিতরে রয়েছে আইরিশ ও লেন্স। এটি একটি ঘন রঞ্জিত পদার্থের স্তর।কোরয়েড, যা কোরোইডিয়া বা কোরয়েড কোট নামেও পরিচিত, এটি ইউভিয়া, চোখের ভাস্কুলার স্তরের একটি অংশ এবং এতে সংযোগকারী টিস্যু রয়েছে এবং এটি রেটিনা এবং স্ক্লেরার মধ্যে অবস্থিত। মানুষের কোরয়েড চোখের অনেক পিছনের দিকে সবচেয়ে পুরু হয় (০.২ মিমি), যখন বাইরের অঞ্চলে এটি ০.১ মিমিতে সংকুচিত হয়। কোরয়েড রেটিনার বাইরের স্তরে অক্সিজেন ও পুষ্টি সরবরাহ করে। সিলিয়ারি বডি এবং আইরিসের সাথে কোরয়েড ইউভিয়াল ট্র্যাক্ট গঠন করে।চোখের দুটি সঞ্চালন আছে: রেটিনাল (রেটিনাতে) এবং উভিয়াল, যা মানুষের মধ্যে পোস্টেরিয়র সিলিয়ারি ধমনী দ্বারা সরবরাহ করা হয়, চক্ষু ধমনী (অভ্যন্তরীণ ক্যারোটিড ধমনীর একটি শাখা) থেকে উদ্ভূত হয়। uveal সঞ্চালনের ধমনী, Uvea এবং রেটিনার বাইরের এবং মধ্য স্তর সরবরাহ করে, চক্ষুসংক্রান্ত ধমনীর শাখা এবং অপটিক নার্ভের সাথে না গিয়েই চোখের গোলাকার অংশে প্রবেশ করে। অন্যদিকে রেটিনাল সঞ্চালন কেন্দ্রীয় রেটিনাল ধমনী থেকে এর সঞ্চালন লাভ করে, এটি চক্ষু ধমনীর একটি শাখাও, কিন্তু অপটিক স্নায়ুর সাথে একত্রে চলে যায়। তারা শেষ ধমনীতে একটি সেগমেন্টাল ডিস্ট্রিবিউশনে শাখা করছে এবং অ্যানাস্টোমোসেস নয়। কোরয়েডাল রক্ত ​​​​সরবরাহকে প্রভাবিত করে এমন রোগগুলির জন্য এটি চিকিৎসাগতভাবে গুরুত্বপূর্ণ। সেন্ট্রাল ভিশনের জন্য দায়ী ম্যাকুলা এবং অপটিক নার্ভের সামনের অংশ কোরয়েডাল রক্ত ​​সরবরাহের উপর নির্ভরশীল। কোরয়েডাল অংশের গঠন অপটিক্যাল কোহেরেন্স টোমোগ্রাফির মাধ্যমে প্রকাশ করা যেতে পারে এবং ইন্ডোসায়ানাইন গ্রিন অ্যাঞ্জিওগ্রাফি এবং লেজার ডপলার ইমেজিংয়ের মাধ্যমে রক্তের প্রবাহ প্রকাশ করা যেতে পারে।মেলানিন, একটি গাঢ় রঙের রঞ্জক, কোরয়েড চোখের মধ্যে অনিয়ন্ত্রিত প্রতিফলনকে সীমাবদ্ধ করতে সহায়তা করে যা সম্ভাব্য বিভ্রান্তিকর চিত্রগুলির উপলব্ধি ঘটাতে পারে। মানুষ এবং অন্যান্য প্রাইমেটদের মধ্যে, মেলানিন কোরয়েড জুড়ে ঘটে। অ্যালবিনো মানুষের মধ্যে, প্রায়শই মেলানিন অনুপস্থিত থাকে এবং দৃষ্টিশক্তি কম থাকে। তবে অনেক প্রাণীর মধ্যে মেলানিনের আংশিক অনুপস্থিতি অন্ধকারে ভালো দেখতে অবদান রাখে। এই প্রাণীদের মধ্যে, কোরয়েডের একটি অংশে মেলানিন অনুপস্থিত থাকে এবং সেই অংশের মধ্যে অত্যন্ত প্রতিফলিত টিস্যুর একটি স্তর, ট্যাপেটাম লুসিডাম, এটি একটি নিয়ন্ত্রিত উপায়ে প্রতিফলিত করে আলো সংগ্রহ করতে সাহায্য করে। গাঢ় কোরয়েড থেকে আলোর অনিয়ন্ত্রিত প্রতিফলন ফটোগ্রাফিক লাল-চোখের প্রভাব তৈরি করে, যেখানে ট্যাপেটাম লুসিডাম থেকে আলোর নিয়ন্ত্রিত প্রতিফলন আইশাইন তৈরি করে।